Tl. Kosken vaakuna

Tl. Kosken vaakuna on Tl. Kosken kunnan tunnus. Vaakunan aiheen kannustähti viittaa sekä Hevonlinnan, jossa on aikanaan ollut linnavarustus, että sinne johtavan Huovintien nimiin. Lohenpyrstökoro saa renkaan muistuttamaan vesimyllyn ratasta, joka yhdistää tunnuksen epäsuorasti myös kunnan nimeen.

Vaakunan selitys kuuluu ”punaisessa kentässä kuusisakaraista kannustähteä ympäröivä rengas, jonka ulkoreuna on lohenpyrstökoroinen, molemmat hopeaa.” Vaakunan on suunnitellut Gustaf von Numers, ja Tl. Kosken kunnanvaltuusto hyväksyi sen 13. kesäkuuta 1966. Sisäasiainministeriö vahvisti vaakunan käyttöön 21. syyskuuta samana vuonna.

Lähteet 
 
 

Koski Tl
Gustaf von Numersin suunnittelemat kunnanvaakunat
Vaakuna